רוברט פטריק

רוברט פטריק (באנגלית: Robert Patrick; נולד ב-5 בנובמבר 1958) הוא שחקן קולנוע וטלוויזיה אמריקאי. ידוע במיוחד בשל גילום דמותו של הרובוט העתידני T-1000 בשובר הקופות "שליחות קטלנית 2: יום הדין" של ג'יימס קמרון. נולד במרייטה שבג'ורג'יה, בשם רוברט פטריק הבן, הבכור מבין חמשת ילדיהם של נדין ורוברט פטריק. אביו היה בנקאי. בצעירותו נדדה משפחתו מעיר אחת לאחרת והוא גדל במקומות שונים במזרח ארצות הברית. פטריק היה ספורטאי; הוא שיחק בייסבול בתיכון, ופוטבול במסגרת האוניברסיטה המדינתית באולינג גרין שבאוהיו (BGSU), שם למד ומשם נשר בטרם השלים תואר ראשון. בשנת 1984 עבר להתגורר בלוס אנג'לס בשאיפה להיות שחקן. תחילה לוהק לסרטים בינוניים והתפרנס גם מעבודות נוספות, כמו שחקנים מתחילים רבים. בהמשך לוהק לסרט ההמשך של "שליחות קטלנית" לתפקיד T-1000, רובוט עתידני שנשלח מהעתיד כדי לחסל את ג'ון קונור (אדוארד פרלונג), ומסוגל ללבוש כל גוף וצורה. בסרט זה, "שליחות קטלנית 2: יום הדין", שיצא לאקרנים ב-1991, כיכב פטריק לצדם של ארנולד שוורצנגר ולינדה המילטון. הסרט זכה להצלחה, ופטריק זכה להכרה ולפרסום. במהלך שנות ה-90 גילם פטריק תפקידים רבים. בין השאר, הופיע בסרטים: "אש ברקיע" (1993), "אפס סובלנות" (1994), "דאבל דראגון" (1994), "סטריפטיז" (1996) ו"קופלנד" (1997) לצדו של סילבסטר סטאלון. בשנת 2000 גילם דמות אורח בסדרת הדרמה הפופולרית "הסופרנוס". פטריק, בעל עיני הפלדה הכחולות, קיבל תפקידים רבים של אנשי חוק במהלך השנים, בהם תפקיד ראשי בסדרת המדע בדיוני "תיקים באפלה", שם גילם את דמותו של הסוכן המיוחד ג'ון דוגט, בשתי העונות שחתמו את הסדרה (2000–2002). ב-2003 שיחק בסרט "המלאכיות של צ'רלי: בהילוך גבוה". ב-2005 נראה על מסך הטלוויזיה כאשר גילם את אביו של אלביס פרסלי במיני-סדרה "אלביס", ועל מסך הקולנוע כאביו של ג'וני קאש בסרט עטור הפרסים "הולך בדרכי", וכן הופיע בסדרות וסרטים נוספים. בשנים 2006 - 2009 גילם את דמותו של הקולונל טום ראיין בסדרת הדרמה/פעולה המצליחה "היחידה". פטריק היה מועמד למספר פרסים, כולל ארבע מועמדויות ומתוכן זכייה אחת בפרס סאטורן (סוגת מדע בדיוני); ב-2001 זכה בפרס זה על גילום דמותו של ג'ון דוגט ב"תיקים באפלה". בשנת 2021 הופיע בסדרת האימה המתים המהלכים באחד מהפרקים של עונה 10. פטריק נשוי לברברה פטריק, שחקנית, שאף הופיעה לצדו על המסך מספר פעמים, בהן בסרט הקולנוע "אפס סובלנות". השניים הורים לבן, סמואל, ולבת, אוסטין. פטריק חובב רכיבה על אופנועים, ואף פעיל במועדון אופנוענים. מדי שנה הוא נוהג להשתתף ב"דהירת האהבה" (Love Ride), אירוע המתקיים אחת לשנה, ומרכז רכיבה על אופנועים למטרת צדקה. פטריק הוא אחיו של ריצ'רד פטריק, גיטריסט וזמר רוק, הסולן של להקות הרוק "פילטר" ו"צבא של כל אחד". בנוסף לכך, ידוע באהדתו למדינת ישראל, במבצע שומר החומות פרסם פוסט תמיכה בסטורי של אפליקציית אינסטגרם בו הוא נעמד לצד ישראל. כמו כן גם בערבי יום הזיכרון לשואה ולגבורה מעלה פוסט לזכר הנספים. מת לחיות 2 (1990) שליחות קטלנית 2: יום הדין (1991) עולמו של ווין (1992) אש ברקיע (1993) אחרון גיבורי הפעולה (1993) אפס סובלנות (1994) דאבל דראגון (1994) סטריפטיז (1996) קופלנד (1997) רוזווד (1997) פריצות (1997) האהבה מנצחת (1997) סיוט בחדר המורים (1998) כל הסוסים היפים (2000) ספיי קידס (2001) טקסס ריינג'רס (2001) טיהור מוחלט (2002) המלאכיות של צ'רלי: בהילוך גבוה (2003) תחנה 49 (2004) הולך בדרכי (2005) סופרקרוס (2005) פריצה ברשת (2006) הנחת (2006) גיבורי הדגל (2006) אנחנו מארשל (2006) ממלכת טרביתיה (2007) כדורי הזעם (2007) נסיעת המוות (2008) טרמפ לירח (2008) - דיבוב טבע מוזר (2008) החייזרים באים (2009) רחוב בודד (2009) בוהה בעיזים (2009) אדגר פלואטס (2010) - סרט טלוויזיה ימ"מ: קרב אש (2011) המכונית של ג'יין מנספילד (2012) חשבון משותף (2013) לאבייס (2013) יחידת הגנגסטרים (2013) אהבה אינסופית (2014) מסע משוגע (2014) תשאלו כל דבר (2014) להרוג את השליח (2014) Lost After Dark‏ (2015) Hollywood Adventures‏ (2015) Eloise‏ (2017) Last Rampage‏ (2017) - גם מפיק Back Road (2018) המכבסה (2019) הורד המורעל (2019) ג'ארהד: חוק השבות (2019) Sgt. Will Gardner‏ (2019) Tone-Deaf‏ (2019) גנב עם כבוד (2020) הנוקמת (2021) No Man of God‏ (2021) What Josiah Saw‏ (2021) Dark Asset‏ (2023) הרפתקאות ג'וני קווסט (1997-1996) - דיבוב הסופרנוס (2000) - הופעת אורח תיקים באפלה (2000 - 2002) אלביס: הטיפוס לצמרת (2005) היחידה (2006 - 2009) מפלט אחרון (2013-2012) מצאת החמה עד צאת הנשמה: הסדרה (2014) צוות עקרב (2018-2014) לור (2017) כנופיית המאיה (2019-2018) פרי מייסון (2020) פיסמייקר (2022-הווה) 1923 (2022) סוכן הלילה (2023) – 2 פרקים בתור סגן מפקד ה־FBI מדיה וקבצים בנושא רוברט פטריק בוויקישיתוף רוברט פטריק, ברשת החברתית אקס (טוויטר) רוברט פטריק, ברשת החברתית אינסטגרם רוברט פטריק, במסד הנתונים הקולנועיים IMDb (באנגלית) רוברט פטריק, באתר "אידיבי", מאגר הידע העברי לקולנוע ישראלי ועולמי רוברט פטריק, באתר AllMovie (באנגלית) רוברט פטריק, באתר Rotten Tomatoes (באנגלית) רוברט פטריק, במסד הנתונים הקולנועיים KinoPoisk (ברוסית) רוברט פטריק, באתר Discogs (באנגלית) רוברט פטריק, ביוגרפיה באתר hollywood.com תרגום חופשי מאנגלית. במקור: Army of Anyone